धुआं करके बिच्छू को निकाला गया; नागपुर से मुंबई जा रहा था विमान
Scorpion Bite on Air India Flight: Passenger's Shocking Experience from Nagpur to Mumbai नागपुर से मुंबई जा रही एयर इंडिया की AI 630 फ्लाइट में एक महिला पैसेंजर को बिच्छू ने डंक मार दिया। एयर इंडिया ने शनिवार को बताया कि घटना 23 अप्रैल यानी पिछले महीने की है
नागपुर से मुंबई जा रही एअर इंडिया की AI 630 फ्लाइट में एक महिला पैसेंजर को बिच्छू ने डंक मार दिया। एअर इंडिया ने शनिवार को बताया कि घटना 23 अप्रैल यानी पिछले महीने की है। एयरपोर्ट पर फ्लाइट लैंड होने के बाद वहां पहले एक डॉक्टर ने महिला का ट्रीटमेंट किया और फिर उसे अस्पताल पहुंचाया गया। अब वह ठीक है।
एयरलाइन ने बताया कि फ्लाइट में किसी पैसेंजर को बिच्छू का डंक मारने का अनोखा मामला है। घटना की जानकारी मिलते ही एयर इंडिया की इंजीनियरिंग टीम ने फ्लाइट की जांच की। एयरलाइन ने कहा कि हमारी टीम ने प्रोटोकॉल का पालन किया। फ्लाइट का इंस्पेक्शन किया और कीड़े मारने वाली गैस छोड़कर बिच्छू को निकाला। यात्रियों को हुई परेशानी और असुविधा के लिए हमें खेद है।
एयर इंडिया की फ्लाइट में पिछले साल सांप मिला था 
पिछले साल यानी 2022 में दुबई में एअर इंडिया एक्सप्रेस की फ्लाइट में सांप देखा गया था। सांप दिखते ही फ्लाइट में अफरा-तफरी मच गई। एयरपोर्ट अथोरिटी के अफसरों ने विमान में पहुंचकर यात्रियों को सुरक्षित बाहर निकाल था। यात्रियों को पास के एक होटल में ले जाया गया।
दुबई से करीपुर आ रही इस फ्लाइट से सांप को बाहर निकालने का काफी देर तक प्रयास किया गया। सांप को निकालने में देर होने के कारण तड़के ढाई बजे फ्लाइट कैंसल कर दी गई थी। पूरी खबर यहां पढ़ें...
एअर इंडिया फ्लाइट की ये खबरें भी पढ़ सकते हैं...
एअर इंडिया पायलट ने कॉकपिट में गर्लफ्रेंड को बुलाया, ऑब्जर्वर सीट पर बैठाया; क्रू से तकिया और शराब मंगाई
दुबई से दिल्ली आ रही एअर इंडिया की फ्लाइट में पायलट अपनी गर्लफ्रेंड को कॉकपिट में ले गया था। दोनों वहां एक घंटे रहे। पायलट ने क्रू से उसके लिए तकिये मंगवाए और शराब परोसने को कहा। क्रू ने कॉकपिट में शराब परोसने से मना किया तो पायलट भड़क गया और उनके साथ अभद्रता की। पूरी खबर यहां पढ़ें...
एअर इंडिया की US फ्लाइट में टूटी सीट और कॉकरोच, UN डिप्लोमैट ने सोशल मीडिया पर तस्वीर शेयर कीं
यूनाइटेड नेशन (UN) के एक डिप्लोमैट ने एअर इंडिया की फ्लाइट में टूटी शीट और कॉकरोच का फोटो शेयर किया था। उन्होंने लिखा था- एक राजनयिक के रूप में मैंने दुनिया भर में उड़ान भरी है, लेकिन एअर इंडिया 102 JFK से दिल्ली तक का सफर करना मेरे लिए सबसे खराब अनुभव था। टूटी सीटें, कोई कॉल बटन नहीं, रीडिंग लाइट्स, कॉकरोच और न ही इसके लिए स्प्रे। कस्टमर केयर का भी कोई रिस्पॉन्स नहीं। यह पोस्ट 12 मार्च की थी। पूरी खबर यहां पढ़ें...
एअर इंडिया के खाने में निकला कीड़ा, शेफ संजीव कपूर ने भी शेयर की फोटो
एअर इंडिया की फ्लाइट में सर्व किए जा रहे खाने को लेकर लगातार शिकायतें आ रहीं थीं। एक ही दिन में दो रूट्स पर उड़ान भरने वाली दो फ्लाइट्स में खाने को लेकर पैसेंजर्स ने शिकायत की थी। इनमें एक मशहूर शेफ संजीव कपूर थे। एक पैसेंजर को बिजनेस क्लास के खाने में कीड़ा मिला था। संजीव कपूर ने खाने की फोटो पोस्ट करके पूछा था क्या ये खाना हम भारतीयों को नाश्ते में खाना चाहिए? पूरी खबर यहां पढ़ें...